open-index/open-wikipedia-markdown huggingface dataset:
Όσκαρ Φέυ Άνταμς

Ο **Όσκαρ Φέυ Άνταμς** (αγγλ. *Oscar Fay Adams*, 1855-1919) ήταν Αμερικανός βιογράφος, διηγηματογράφος, επιμελητής βιβλίων και συντάκτης λεξικού.

## Βιογραφικά δεδομένα
Ο Άνταμς γεννήθηκε στο Γούστερ της Μασαχουσέτης, όπου και τελείωσε το σχολείο, και κατόπιν απεφοίτησε από το Κολέγιο του Νιου Τζέρσεϊ. Δίδαξε αγγλική φιλολογία και μετά το 1880 έγραφε σε διάφορα περιοδικά. Πέθανε στο χωριό Νορθ Τρούρο της Μασαχουσέτης σε ηλικία 63 ή 64 ετών.

## Έργα
Από τις βιογραφίες που έγραψε ο Άνταμς ξεχωρίζει το *The Story of Jane Austen's Life* (βίος της Τζέιν Όστεν, 1891, β΄ έκδοση το 1896). Διηγήματά του δημοσιεύθηκαν στη συλλογή διηγημάτων *The Archbishop's Unguarded Moment, and Other Stories* (1899). Συνέταξε το *Dictionary of American Authors* (= «Λεξικό Αμερικανών συγγραφέων», αναθεωρημένη έκδοση το 1901), ενώ το γνωστότερο ίσως έργο που επιμελήθηκε είναι η ανθολογία *Through the Year with the Poets* (= «Μια χρονιά με τους ποιητές», 12 τόμοι, 1886).

## Παραπομπές

## Πηγές
* Tο λήμμα «Άνταμς Όσκαρ» στη *Νέα Ελληνική Εγκυκλοπαίδεια* «Χάρη Πάτση», τόμος 5 (1968), σελ. 807
* Tο λήμμα «Adams, Oscar Fay» στη *New International Encyclopedia* (1η έκδ.), επιμ. Gilman, D.C., Peck, H.T. και Colby, F.M., εκδ. Dodd, Mead, Νέα Υόρκη 1905

## Εξωτερικοί σύνδεσμοι
* Ο Όσκαρ Φέυ Άνταμς στο Project Gutenberg
* 
* 

Κατηγορία:Αμερικανοί βιογράφοι
Κατηγορία:Αμερικανοί διηγηματογράφοι
Ρόμπερτ Άνταμς (ιατρός)

Ο **Ρόμπερτ Άνταμς** (αγγλ. *Robert Adams*, 1791 – 13 Ιανουαρίου 1875) ήταν Ιρλανδός ιατρός χειρουργός, συγγραφέας σημαντικής πραγματείας για την ουρική αρθρίτιδα.

## Οικογένεια και σπουδές
Ο Άνταμς γεννήθηκε στο Δουβλίνο και σπούδασε στο εκεί Κολέγιο Τρίνιτυ, από το 1810 έως το 1814, προτού αρχίσει την ιατρική του εκπαίδευση υπό τους κορυφαίους τότε χειρουργούς του Δουβλίνου Γουίλιαμ Χάρτιγκαν και Τζωρτζ Στιούαρτ. Εκλέχθηκε μέλος του Βασιλικού Κολεγίου Χειρουργών στην Ιρλανδία (RCSI) το 1818 και κατόπιν πήγε στο εξωτερικό, ώστε να τελειοποιήσει την ιατρική και χειρουργική του παιδεία. Ωστόσο πήρε πτυχίο ιατρικής μόλις το 1842, ενώ το 1861, σε ηλικία 70 ετών, πήρε τον τότε θεσπισθέντα τίτλο του «Master Χειρουργικής». Το μεγαλύτερο μέρος των ανατομικών σπουδών του Άνταμς έγιναν στο RCSI υπό τον Έιμπραχαμ Κόλες (*Abraham Colles*).

## Σταδιοδρομία
Διορίσθηκε στο Νοσοκομείο της οδού Τζέρβις και στο Νοσοκομείο Ρίτσμοντ, αμφότερα στο Δουβλίνο. Συνετέλεσε στην ίδρυση Ιατρικής Σχολής στο Ρίτσμοντ, τη μετέπειτα Σχολή Ιατρικής Καρμάικλ (*Carmichael School of Medicine*), και δίδαξε εκεί πολλά χρόνια. Αργότερα ο Άνταμς διετέλεσε τρεις φορές πρόεδρος του Βασιλικού Κολεγίου Χειρουργών Ιρλανδίας (το 1840, το 1860 και το 1867), αλλά και της Παθολογικής Εταιρείας του Δουβλίνου, ενώ το 1862 ορίσθηκε ως ο «Τακτικός χειρουργος της Βασίλισσας στην Ιρλανδία» και Καθηγητής της βασιλικής έδρας της Χειρουργικής στο Κολέγιο Τρίνιτυ (ουσιαστικά το Πανεπιστήμιο του Δουβλίνου).

Το έργο του Άνταμς ήταν επικεντρωμένο στην καρδιά, το αναπνευστικό σύστημα, το κυκλοφορικό σύστημα και τις ασθένειες των αρθρώσεων. Ο Άνταμς έδινε έμφαση στη μεταθανάτια εξέταση ασθενών για την προαγωγή της επιστημονικής γνώσεως. Η φήμη του σήμερα οφείλεται κυρίως στο μεγάλο έργο του *Treatise on Rheumatic Gout, or Chronic Rheumatic Arthritis of all the Joints* (= «Πραγματεία επί της  ουρικής αρθρίτιδος ήτοι της χρονίου ρευματοειδούς αρθρίτιδος όλων των αρθρώσεων», Λονδίνο 1857, με άτλαντα εικόνων σε 4 τόμους, β΄ έκδοση το 1873). Παρά το ότι περιγράφει μια ασθένεια γνωστή ήδη από πολλούς αιώνες, περιλαμβάνει τόση νέα και σημαντική έρευνα, ώστε να καταστεί το κλασικό έργο πάνω στο θέμα. Εκτός αυτού, ο Άνταμς δημοσίευσε μερικά σημαντικά ιατρικά έργα, όπως το *Ασθένειες της καρδίας*. Το σύνδρομο Stokes-Adams επονομάζεται έτσι από το επώνυμό του και το επώνυμο του επίσης Ιρλανδού ιατρού Γουίλιαμ Στόουκς.

## Θάνατος
Ο Ρόμπερτ Άνταμς απεβίωσε στο Δουβλίνο σε ηλικία 83 ετών και τάφηκε στο εκεί Κοιμητήριο του Μάουντ Τζερόουμ.

## Κυριότερα έργα
* ''Chronic Rheumatic Arthritis of the Shoulder-Joint'', εργασία (1849)
* ''A Treatise on Rheumatic Gout, or Chronic Rheumatic Arthritis of All the Joints'' (1857)

## Παραπομπές


## Πηγές
* Tο λήμμα «Άνταμς Ροβέρτος» στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 807

## Εξωτερικοί σύνδεσμοι
* Ο Ρόμπερτ Άνταμς στο *Dictionary of Irish Biography* της Βασιλικής Ακαδημίας της Ιρλανδίας
* Ο Ρόμπερτ Άνταμς στο «Ποιος το ονόμασε» στην ιατρική

Ανταμς, Ρομπερτ
Άιζακ Άνταμς

Ο **Άιζακ Άνταμς** (αγγλ. *Isaac Adams*, 16 Αυγούστου 1802&nbsp;– 19 Ιουλίου 1883) ήταν Αμερικανός εφευρέτης και πολιτικός. Επινόησε το μηχανοκίνητο πιεστήριο («Adams Power Press»), που έφερε επανάσταση στην τυπογραφία. Υπήρξε επίσης μέλος της τοπικής (πολιτειακής) Γερουσίας της Μασαχουσέτης. Ο γιος του, που έφερε το ίδιο όνομα (Άιζακ Άνταμς τζούνιορ, 1836-1911), έγινε επίσης εφευρέτης, καθώς επινόησε την πρώτη πρακτικώς χρήσιμη μέθοδο-διαδικασία ηλεκτρικής επινικελιώσεως.

## Βιογραφικά δεδομένα
Ο Άνταμς γεννήθηκε στο Ρότσεστερ του Νιου Χάμσαϊρ και ήταν γιος του Μπέντζαμιν Άνταμς και της συζύγου του, της Ελίζαμπεθ (το γένος Χορν). Η τυπική του εκπαίδευση ήταν περιορισμένη και σε μικρή ηλικία εργαζόταν σε εργοστάσιο επεξεργασίας βαμβακιού. Αργότερα έμαθε την τέχνη του επιπλοποιού, αλλά το 1824 μετακόμισε στη Βοστώνη και ανεζήτησε εργασία σε μηχανουργείο.

thumb|left|Γραμμικό σχέδιο του μηχανοκίνητου πιεστηρίου του Άνταμς
Το 1828, μαζί με τον Έβερετ Τζέιμς Έλις (*Everett James Ellis*), επινόησαν το μηχανοκίνητο πιεστήριο, το οποίο βελτίωσε από μόνος του το 1834, είχε πάντως αρχίσει να παράγεται εμπορικά από το 1830 ως «Adams Power Press». Το μηχάνημα αυτό «έφερε επανάσταση στην τέχνη της τυπογραφίας» και από το 1836 είχε ήδη καταστεί το μηχάνημα με το οποίο τυπώνονταν τα περισσότερα βιβλία για μεγάλο μέρος του 19ου αιώνα, ενώ γνώρισε και παγκόσμια διανομή. Μείωσε σημαντικά το κόστος της παραγωγής βιβλίων, οπότε τα κατέστησε προσιτά σε ευρύτερο κοινό.

Μαζί με τον αδελφό του τον Σηθ, που ήταν επιτυχημένος επιχειρηματίας στη βιομηχανία παραγωγής ζάχαρης, ο Άιζακ Άνταμς ασχολήθηκε έκτοτε με την παραγωγή πιεστηρίων, μύλων ζάχαρης, ατμομηχανών (τόσο σταθερών, όσο και ατμομηχανών ατμόπλοιων), ατμολεβήτων και άλλων μηχανών, ιδρύοντας την εταιρεία με την επωνυμία «I. & S. Adams» το 1836. Τέσσερα χρόνια αργότερα εκλέχθηκε μέλος της Γερουσίας της Μασαχουσέτης, νομοθετικού σώματος της πολιτείας αυτής των ΗΠΑ. Υπήρξε επίσης μέλος της Εταιρείας Βοηθείας Αποδήμων Νέας Αγγλίας. Ο Άιζακ Άνταμς απεβίωσε στο χωριό Σάντουιτς του Νιου Χάμσαϊρ σε ηλικία 80 ετών.

## Παραπομπές


## Πηγές
* Tο ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 805
* 
* 
* 
* 

## Βιβλιογραφία
* 
* 
*  Δείτε τη σελ. 261 και τη συνοδευτική υποσημείωση 125.
* 
* Το λήμμα «Adams, Isaac» στη *New International Encyclopedia*, 1905
* 

## Εξωτερικοί σύνδεσμοι
* 
* 

Κατηγορία:Αμερικανοί εφευρέτες
Κατηγορία:Πολιτικοί των ΗΠΑ
Το Σύμπαν της Διεστραμμένης Παιδικής Ηλικίας

**Το Σύμπαν της Διεστραμμένης Παιδικής Ηλικίας** (πρωτότυπος τίτλος: **The Twisted Childhood Universe**) ή **TCU** είναι ένα franchise ανεξάρτητων ταινιών τρόμου σλάσερ που προσαρμόζουν διάφορα παιδικά παραμύθια. Δημιουργήθηκε από τον Ρις Φρέικ-Γουότερφιλντ, ο οποίος σκηνοθέτησε τις πρώτες δύο ταινίες. Η πρώτη, *[[Γουίνι το Αρκουδάκι: Αίμα και Μέλι]]* (2023) έλαβε αρνητικά σχόλια από τους κριτικούς, αλλά κατάφερε να γίνει εισπρακτική επιτυχία. Την ταινία ακολούθησε μια συνέχεια με τίτλο *[[Γουίνι το Αρκουδάκι: Αίμα και Μέλι 2]]*, η οποία έλαβε μικτά σχόλια από τους κριτικούς. Οι μελλοντικές ταινίες του franchise περιλαμβάνουν τα *Bambi: The Reckoning* (2024), *Peter Pan's Neverland Nightmare* (2024), *Pinocchio: Unstrung* (2024), *Poohniverse: Monsters Assemble* (2025), *Γουίνι το Αρκουδάκι: Αίμα και Μέλι 3* και *Awakening Sleeping Beauty*.

## Ταινίες

## Υποδοχή

### Εισπράξεις

### Ανταπόκριση κριτικών

## Παραπομπές


Κατηγορία:Φανταστικά σύμπαντα
Κατηγορία:Ταινίες τρόμου σλάσερ
Κατηγορία:Βρετανικές ταινίες τρόμου
Μπρουκ Λι

Η **Μπρουκ Λι** (πλήρες όνομα: *Brook Antoinette Mahealani Lee* Μπρουκ Αντουανέτ Μαχεαλάνι Λι, γεννημένη 8 Ιανουαρίου 1971) είναι Αμερικανίδα ηθοποιός, τηλεπαρουσιάστρια, μοντέλο και Μις Υφήλιος το 1997.

Έχει Κινεζική, Κορεατική, Ιθαγενής Χαβανέζικη, Πορτογαλική, Γαλλική, Ολλανδική και Αγγλική καταγωγή.

Το Κορεατικό της όνομα είναι  **Λι Σι-Νε** (Lee Shi-nae, 이시내).

## Καλλιστεία
Ως νικήτρια του τίτλου Μις Χαβάι ΗΠΑ, διαγωνίστηκε στο διαγωνισμό Μις ΗΠΑ το 1997. Με τι νίκη της, κέρδισε το δικαίωμα να συμμετάσχει στα Μις Υφήλιος.

Εκπροσώπησε τις Ηνωμένες Πολιτείες στο διαγωνισμό Μις Υφήλιος 1997 στο Μαϊάμι Μπιτς της Φλόριντα. Αναδείχθηκε νικήτρια και έγινε η έβδομη Μις Υφήλιος από τις ΗΠΑ και η μεγαλύτερη σε ηλικία, όντας 26 ετών και 128 ημερών.

Η Λι και ο Αλ Μασίνι, μαζί με την χρηματοδότηση από το κράτος, βοήθησαν να φέρει το διαγωνισμό Μις Υφήλιος 1998 στο Χονόλουλου της Χαβάη, για πρώτη φορά.

## Παραπομπές


## Εξωτερικοί σύνδεσμοι
* 

Κατηγορία:Αμερικανοί αγγλικής καταγωγής
Κατηγορία:Αμερικανίδες ηθοποιοί
Κατηγορία:Αμερικανίδες μοντέλα
Κατηγορία:Μις Υφήλιος
Κατηγορία:Αμερικανοί παρουσιαστές
Φράνσις Άνταμς (μεταφραστής)

Ο **Φράνσις Άνταμς** (αγγλ. *Francis Adams*, 13 Μαρτίου 1796 – 26 Φεβρουαρίου 1861) ήταν Σκωτσέζος ιατρός και μεταφραστής αρχαίων ελληνικών ιατρικών έργων.

Ο Άνταμς ασκούσε την ιατρική στη μικρή πόλη Μπάνχερυ του Άμπερντηνσιρ από το 1819 μέχρι το έτος του θανάτου του. Επειδή δεν υπήρχαν αγγλικές μεταφράσεις των ιατρικών πραγματειών των αρχαίων Ελλήνων, Ρωμαίων και Αράβων ιατρών, ο Άνταμς ξεκίνησε να μεταφράζει τα κείμενα αυτά μόνος του, και οι μεταφράσεις του δημοσιεύθηκαν. Από τα έργα του ιδίου ξεχωρίζει το *Doctissimus medicorum Britannorum*.

## Παραπομπές

## Πηγές
* 
* Wood, James (επιμ.): *The Nuttall Encyclopædia*, εκδ. Frederick Warne, Λονδίνο και Νέα Υόρκη 1907

## Εξωτερικοί σύνδεσμοι
* 
* Μερικά έργα του Ιπποκράτους μεταφρασμένα από τον Φράνσις Άνταμς

Κατηγορία:Σκωτσέζοι μεταφραστές
Κατηγορία:Σκωτσέζοι ιατροί
Κατηγορία:Μεταφραστές αρχαίων ελληνικών κειμένων
Κατηγορία:Μεταφραστές του 19ου αιώνα
Φράνκλιν Π. Άνταμς

Ο **Φράνκλιν Πηρς Άνταμς** (αγγλ. *Franklin Pierce Adams*, 15 Νοεμβρίου 1881 – 23 Μαρτίου 1960) ήταν Αμερικανός δημοσιογράφος, γνωστός και με τα αρχικά του **F.P.A.**. Απέκτησε μεγάλη φήμη χάρη στον έξυπνο λόγο και την ευστροφία του, κυρίως από τη στήλη του «The Conning Tower» στις εφημερίδες *New York Tribune*, *New York World*, *New York Herald Tribune* και τέλος στη *[[New York Post]]*, έως το 1941. Επίσης, ξεχώρισε με τις τακτικές συμμετοχές του στη ραδιοφωνική εκπομπή «Information Please», ενώ έγραψε και πολλά ελαφρά στιχουργήματα.

Ο Άνταμς γεννήθηκε στο Σικάγο ως Φράνκλιν **Λέοπολντ** Άνταμς και ήταν γιος των Γερμανοεβραίων μεταναστών Μόζες και Κλάρα Σλόσμπεργκ-Άνταμς Σπούδασε στο Πανεπιστήμιο του Μίσιγκαν.

## Παραπομπές


## Πηγές
* Το λήμμα «Άνταμς Φράνκλιν Πιέρς» στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 807

## Εξωτερικοί σύνδεσμοι
* 

Κατηγορία:Αμερικανοί δημοσιογράφοι
Ματτέο Αντενιάτι

Ο **Ματτέο Αντενιάτι** (*Matteo Antegnati*, γενν. 1528) ήταν Ιταλός γλύπτης του 16ου αιώνα, που γεννήθηκε στην κωμόπολη Αντενιάτε της Λομβαρδίας, από όπου και η επωνυμία του. Από το 1559 μέχρι το 1566 εργάσθηκε στη διακόσμηση του Δημοτικού Μεγάρου (*Palazzo Comunale*) της πόλεως Μπρέσια.

## Πηγές - εξωτερικοί σύνδεσμοι
* Το λήμμα «Antegnati, Matteo» στην *[[Treccani]]* on line

Αντενιατι, Ματτεο
Σουζάννα Ρουμπινστάιν

Η **Σουζάννα Ρουμπινστάιν** (20 Σεπτεμβρίου 1847 - 29 Μαρτίου 1914) ήταν Αυστριακή ψυχολόγος και η πρώτη γυναίκα, που έκανε διδακτορική διατριβή στο Πανεπιστήμιο της Βέρνης  στην Ελβετία.

## Βιογραφία
Η Ρουμπινστάιν γεννήθηκε στο Τσερνόβιτς (τότε μέρος της Αυστριακής Αυτοκρατορίας, τώρα Τσερνιβτσί, Ουκρανία)  στις 20 Σεπτεμβρίου 1847.  Καταγόταν από εβραϊκή οικογένεια. Ο πατέρας της ήταν ο τραπεζίτης και βουλευτής Ισακ Ρουμπινστάιν (περίπου 1804-1878). Η μητέρα της πέθανε, όταν ήταν μικρή.

Αυτή και τα τρία αδέρφια της ενθαρρύνθηκαν πολύ να συνεχίσουν την εκπαίδευση τους, παρόλο που αυτή ήταν μια εποχή που τα κορίτσια συχνά στερούνταν την ευκαιρία αυτή.  (Ένα γυμνάσιο για κορίτσια δημιουργήθηκε τελικά στο Τσερνόβιτς το 1898 και ένα σχολείο για κορίτσια ιδρύθηκε μόνο λίγα χρόνια πριν από τον Πρώτο Παγκόσμιο Πόλεμο.) 

Στην αρχή, ο πατέρας της κανόνισε για την Ρουμπινστάιν να παρακολουθήσει ιδιωτικά μαθήματα, αλλά, όταν ήρθε η ώρα να τελειώσει το γυμνάσιο, δεν ήταν σε θέση να συμμετάσχει στις απαραίτητες εξετάσεις από τους δασκάλους, οπότε το έκανε αυτό ενώπιον μιας ακαδημαϊκής επιτροπής από ένα γυμνάσιο αρρένων.

Η Ρουμπινστάιν σπούδασε κατόπιν ψυχολογία και γερμανική λογοτεχνία στο Πανεπιστήμιο της Πράγας, την άνοιξη του 1870, και στη συνέχεια στο Πανεπιστήμιο της Λειψίας τρία χρόνια αργότερα. Επειδή δεν έγινε αποδεκτή να συμμετάσχει σε ένα διδακτορικό πρόγραμμα στη Βασιλεία της Ελβετίας, γράφτηκε στο Πανεπιστήμιο της Βέρνης και εκεί απέκτησε το διδακτορικό της το 1874 στην ψυχολογία και τη γερμανική λογοτεχνία. Με το γεγονός αυτό, έγινε η πρώτη γυναίκα που έλαβε διδακτορικό στη Βέρνη. Η διατριβή της ήταν "Uber die sensoriellen und sensitiven Sinne" ("Σχετικά με τις αισθητηριακές και ευαίσθητες αισθήσεις").

Μετά την ολοκλήρωση του διδακτορικού της, η Ρουμπινστάιν πέρασε ένα χρόνο στη Γερμανία επισκέπτοντας τη Λειψία, το Χαϊδελβέργη και το Μόναχο.

Το έργο της του 1878 "Psychologisch-Asthetische Essays" ("Ψυχολογικά-Αισθητικά Δοκίμια") έχει περιγραφεί ως "μια σημαντική συνεισφορά στη μελέτη των ανθρώπινων συναισθημάτων". Επανατυπώθηκε το 2012 (Nabu Press, ISBN ).

Η Σουζάννα Ρουμπινστάιν πέθανε στις 29 Μαρτίου 1914 στο Βύρτσμπουργκ, Γερμανία.

## Επιλεγμένη εργογραφία

**Psychologisch-ästhetische Essays* (Heidelberg, 1878)
**Aus der Innerwelt. Psychologische Studien* (Leipzig, 1888)
**Ein individualistischer Pessimist. Beitrag zur Würdigung Philipp Mainländers.* (Leipzig, 1894)
**Eine Trias von Willensmetaphysikern. Populär-philosophische Essays.* (Leipzig, 1896)
**Schiller-Probleme.* (Leipzig, 1908)
**Lexikalischer Schiller-Kommentar * (Berlin, 1913)

## Παραπομπές


Κατηγορία:Αυστριακοί εβραϊκής καταγωγής
Αλακπάς (επαρχία Καρασού)

Το **Αλακπάς** (, *Alyqpaş*, ) είναι οικισμός στην επαρχία Καρασού, στην περιφέρεια Κοστανάι του βόρειου Καζακστάν. Βρίσκονταν στο αγροτικό οκρούγκ Βοστότσνι ενώ το 2017 καταργήθηκε διοικητικά ως χωριό λόγω της μείωσης του πληθυσμού του σε κάτω από 50 κατοίκους, και προσαρτήθηκε στο γειτονικό χωριό Βόστοκ. Το 2019, το Βόστοκ στο οποίο προσαρτήθηκε εντάχθηκε στο αγροτικό οκρούγκ Καρασού μετά την κατάργηση του αγροτικού οκρούγκ Βοστότσνι. Το χωριό είναι ένα από τα παλαιότερα της περιοχής, έχοντας ιδρυθεί γύρω στο 1870–1880. Καταστράφηκε ολοσχερώς δύο φορές, το 1914 από φωτιά και το 1916 από πλημμύρα και ξαναχτίστηκε. Αργότερα αποτέλεσε το δεύτερο τμήμα του σοβχόζ «Καρασού» («Карасуский») και αναπτύχθηκε πολύ κατά την εκστρατεία ανάπτυξης των παρθένων εδαφών της Σοβιετικής Ένωσης στο δεύτερο μισό της δεκαετίας του 1950. Άρχισε να παρακμάζει το 1990. Το όνομα του χωριού προήλθε από ανθρωπωνύμιο, από κάποιον ομώνυμο μεγαλο-γαιοκτήμονα ή μεγαλο-κτηνοτρόφο (бай).

## Παραπομπές




Κατηγορία:Χωριά της Επαρχίας Καρασού
Ελεύθερη πτώση (μυθιστόρημα του Γκόλντινγκ)

***Ελεύθερη Πτώση*** (αγγλ.: *Free Fall*) είναι το τέταρτο μυθιστόρημα του Άγγλου συγγραφέα και βραβευμένου με Νόμπελ Λογοτεχνίας Ουίλιαμ Γκόλντινγκ, που εκδόθηκε το 1959. Γραμμένο σε πρώτο πρόσωπο και μη γραμμική αφήγηση, είναι μια ανασκόπηση της προηγούμενης ζωής ενός Άγγλου ζωγράφου, που βρέθηκε αιχμάλωτος σε γερμανικό στρατόπεδο αιχμαλώτων κατά τη διάρκεια του Β' Παγκοσμίου πολέμου.

Πρόκειται για φιλοσοφικό μυθιστόρημα, μια *ελεύθερη πτώση* στα άδυτα της ανθρώπινης ψυχής, που πραγματεύεται τη φύση της ελευθερίας και την ουσία της ανθρώπινης ψυχής.

## Υπόθεση
Ο Σάμι Μάουνττζοϊ, ένας ταλαντούχος και διάσημος ζωγράφος αλλά δυστυχισμένος άνθρωπος, είναι αιχμάλωτος πολέμου στη Γερμανία κατά τη διάρκεια του Β' Παγκοσμίου πολέμου. Πρόσφατα κάποιοι κρατούμενοι δραπέτευσαν από το στρατόπεδο αιχμαλώτων και ένας αξιωματικός της Γκεστάπο, ο Δρ. Χάλντε, τον ανακρίνει σε μια προσπάθεια να μάθει για την οργάνωση της απόδρασης. Όταν ο Σάμι αρνείται ότι γνωρίζει οτιδήποτε, ο Χάλντε τον κλείνει σε ένα σκοτεινό κελί, όπου περιμένει πιθανά βασανιστήρια. Κάτω από την πίεση του σκότους, της απομόνωσης και της φρικτής προσμονής καταρρέει σταδιακά. Σε μια σειρά από αναδρομές προσπαθεί να ανακαλύψει πού ξεκίνησε η αίσθηση της ενοχής του και πού τελείωσε η αθωότητά του. Είναι πεπεισμένος ότι υπήρξε μια στιγμή πτώσης, όταν μια επιλογή που έκανε ελεύθερα του κόστισε τη μετέπειτα ελευθερία δράσης του.

Ως μικρό παιδί ήταν ευτυχισμένος, παρόλο που ζούσε σε μια φτωχογειτονιά και δεν γνώρισε ποτέ τον πατέρα του. Όταν πέθανε η μητέρα του, υιοθετήθηκε από τον τοπικό ιερέα και παρακολούθησε το ημερήσιο σχολείο και το γυμνάσιο, όπου διχάστηκε ανάμεσα σε δύο εκ διαμέτρου αντίθετες πατρικές φιγούρες – τον ευγενικό καθηγητή επιστημών Νικ Σέιλς και την αυταρχική θεολόγο κ. Πρινγκλ. Εξετάζοντας το παρελθόν, ο Σάμι σκέφτεται ότι η πραγματική απώλεια της ελευθερίας βούλησής του συνέβη όταν αναγκάστηκε να επιλέξει μεταξύ των δύο κόσμων: της επιστήμης και της θρησκείας, και διάλεξε τον ορθολογικό, επιστημονικό, ενάντια στην πραγματική του φύση, επειδή ο Σέιλς ήταν ευγενικός μαζί του σε αντίθεση με την κ. Πρινγκλ. Στο σχολείο, ερωτεύτηκε απελπισμένα ένα κορίτσι στην τάξη του, την ψυχικά εύθραυστη Μπέατρις. Όταν ήταν φοιτητής στη Σχολή Καλών Τεχνών, αρραβωνιάστηκαν, αλλά δεν μπόρεσε να ανταποδώσει το βίαιο πάθος της, τη βαρέθηκε και παντρεύτηκε μια άλλη γυναίκα. Μετά από μερικά χρόνια έμαθε ότι η Μπεατρίς είχε τρελαθεί. Ο Σάμι, γεμάτος ενοχές, δεν μπορεί ποτέ να είναι σίγουρος αν η σχέση τους επιτάχυνε ή ανέβαλε την ψυχική της κατάρρευση.

Το μυθιστόρημα εναλλάσσει αυτές τις αναδρομές με τον αυξανόμενο τρόμο και την απελπισία του Σάμι. Τότε, καθώς χάνει κάθε αυτοέλεγχο και φωνάζει για βοήθεια, απελευθερώνεται απροσδόκητα από τον διοικητή του στρατοπέδου, ο οποίος του ζητά συγγνώμη για αυτήν την ταπεινωτική μεταχείριση ενός αξιωματικού. Όταν αφέθηκε ελεύθερος, ένιωσε να ανασταίνεται, βλέποντας τα πάντα πολύ διαφορετικά.

## Μετάφραση στα ελληνικά

* *Ελεύθερη πτώση*, μετάφραση: Έφη Τσιρώνη, εκδ. Διόπτρα, 2022 

## Παραπομπές


Κατηγορία:Μυθιστορήματα του Ουίλιαμ Γκόλντινγκ
Βόστοκ (επαρχία Καρασού)

Το **Βόστοκ** (, *Vostok*, ρωσικά: ) είναι χωριό του αγροτικού οκρούγκ Καρασού στην επαρχία Καρασού, της περιφέρειας Κοστανάι του Καζακστάν. Στην απογραφή του 2021 το χωριό είχε 1210 κατοίκους. Μέχρι το 2019 ανήκε στο αγροτικό οκρούγκ Βοστότσνι του οποίου ήταν το διοικητικό κέντρο. Το όνομα του χωριού (σημαίνει «*Ανατολή*» στα ρώσικα) σχετίζεται με τη θέση του χωριού στα ανατολικά του χωριού Καρασού.

## Παραπομπές




Κατηγορία:Χωριά της Επαρχίας Καρασού
Κατάλογος προέδρων της Λιβερίας

Ο **πρόεδρος της Δημοκρατίας της Λιβερίας** είναι ο αρχηγός του κράτους και της κυβέρνησης της Λιβερίας. Ο πρόεδρος εκτελεί χρέη ηγέτη της εκτελεστικής εξουσίας και αρχιστράτηγου των ενόπλων δυνάμεων της Λιβερίας. Σημερινός πρόεδρος είναι ο Τζόζεφ Μποακάι, ο οποίος ορκίστηκε και ανέλαβε καθήκοντα στις 22 Ιανουαρίου 2024.

## Ιστορικό
Πριν από την ανεξαρτησία της Λιβερίας το 1847, την εκτελεστική εξουσία στην Κοινοπολιτεία της Λιβερίας κατείχε ο κυβερνήτης της Λιβερίας, ο οποίος διοριζόταν από την Αμερικανική Εταιρεία Αποικισμού. Το Σύνταγμα του 1847 μετέφερε τις εκτελεστικές εξουσίες του κυβερνήτη στην προεδρία, η οποία είχε σε μεγάλο βαθμό ως πρότυπο την προεδρία των Ηνωμένων Πολιτειών.

Μεταξύ 1847 και 1980, την προεδρία κατείχαν αποκλειστικά Αμερικανο-Λιβεριανοί, οι αρχικοί Αμερικανοί άποικοι της Λιβερίας και οι απόγονοί τους. Το αρχικό δικομματικό σύστημα, με το Ρεπουμπλικανικό Κόμμα και το Κόμμα Αληθινών Ουίγων, έληξε το 1878, όταν η εκλογή του Άντονι Γ. Γκάρντινερ σηματοδότησε την έναρξη 102 ετών μονοκομματικής διακυβέρνησης από τους Αληθινούς Ουίγους. Έπειτα από πραξικόπημα δυσαρεστημένων υπαξιωματικών και στρατιωτών του στρατού με επικεφαλής τον Σάμιουελ Ντόε  το 1980, η μονοκομματική διακυβέρνηση των Αληθινών Ουίγων έληξε και η προεδρία έμεινε κενή μέχρι την εκλογή του Ντόε στις γενικές εκλογές του 1985.  Μετά την ανατροπή και τη δολοφονία του το 1990
, η προεδρία έμεινε και πάλι κενή για επτά χρόνια κατά τη διάρκεια του Πρώτου Εμφυλίου Πολέμου της Λιβερίας και πάλι για δύο χρόνια μετά την ολοκλήρωση του Δεύτερου Εμφυλίου Πολέμου της Λιβερίας το 2003.

Σύμφωνα με το Σύνταγμα του 1986, ο πρόεδρος εκλέγεται απευθείας από τους εκλογείς με δικαίωμα ψήφου για εξαετή θητεία, η οποία μπορεί να ανανεωθεί μία φορά. Συνολικά, 25 άτομα έχουν διατελέσει πρόεδροι, συμπεριλαμβανομένης της Έλεν Τζόνσον Σίρλιφ, της πρώτης εκλεγμένης γυναίκας αρχηγού κράτους στην Αφρική. Στις 22 Ιανουαρίου 2024 ο Τζόζεφ Μποακάι ορκίστηκε ως ο εικοστός έκτος και νυν πρόεδρος της Λιβερίας.

## Κατάλογος προέδρων
;Πολιτικά κόμματα

;Λοιπές ομάδες

; Σύμβολα

 Απεβίωσε εν ενεργεία

### Χρονογραμμή

## Παραπομπές



Κατηγορία:Κατάλογοι που αφορούν την Αφρική
Κόκκινο Καλοκαίρι (1919)

**Το Κόκκινο Καλοκαίρι** είναι όρος που δημιουργήθηκε για να περιγράψει τα ταραχώδη γεγονότα στα μέσα του 1919, περίοδο κατά την οποία έγιναν φυλετικές διακρίσεις και επιθέσεις εναντίον Αφροαμερικανών σε πολλές πόλεις στις Ηνωμένες Πολιτείες και σε μια αγροτική κομητεία στο Αρκάνσας. Τα επεισόδια που ξέσπασαν είχαν ως αποτέλεσμα τον θάνατο πολλών Αφροαμερικανών και λευκών. Ο όρος Κόκκινο Καλοκαίρι επινοήθηκε από τον ακτιβιστή για τα πολιτικά δικαιώματα και συγγραφέα Τζέιμς Ουέλντον Τζόνσον , ο οποίος το 1919 οργάνωσε ειρηνικές διαδηλώσεις κατά της φυλετικής βίας . 

Στις περισσότερες περιπτώσεις, οι επιθέσεις έγιναν από λευκούς εναντίον Αφροαμερικανών. Πολλοί Αφροαμερικανοί αντέδρασαν, ιδίως στις φυλετικές ταραχές του Σικάγο και της Ουάσιγκτον, οι οποίες είχαν ως αποτέλεσμα 38 και 15 θανάτους αντίστοιχα, μαζί με ακόμη περισσότερους τραυματισμούς και εκτεταμένες υλικές ζημιές στο Σικάγο.  Παρόλα αυτά, ο μεγαλύτερος αριθμός θανάτων σημειώθηκε στην αγροτική περιοχή γύρω από το Elaine, στο Αρκάνσας, όπου εκτιμάται ότι σκοτώθηκαν 100–240 Αφροαμερικανοί και πέντε λευκοί άνθρωποι, ένα γεγονός που τώρα είναι γνωστό ως η σφαγή του Elaine .

Οι ταραχές κατά των Αφροαμερικανών ξέσπασαν από μια ποικιλία κοινωνικών εντάσεων μετά τον Α' Παγκόσμιο Πόλεμο, που γενικά σχετίζονται με την αποστράτευση τόσο των Αφροαμερικανών όσο και των λευκών μελών των Ενόπλων Δυνάμεων των Ηνωμένων Πολιτειών μετά τον πόλεμο. Η οικονομική ύφεση που ακολούθησε και ο αυξημένος ανταγωνισμός στην αγορά εργασίας και στέγασης μεταξύ των Ευρωπαίων Αμερικανών και των Αφροαμερικανών επηρέασαν την κατάσταση. Η περίοδος θα χαρακτηριζόταν επίσης από εργατικές αναταραχές, για τις οποίες ορισμένοι βιομήχανοι χρησιμοποίησαν τους Αφροαμερικανούς ως απεργοσπάστες, πυροδοτώντας περαιτέρω τη δυσαρέσκεια των λευκών εργατών.

Οι ταραχές και οι δολοφονίες τεκμηριώθηκαν εκτενώς από τον Τύπο, ο οποίος, μαζί με την ομοσπονδιακή κυβέρνηση, φοβόταν τη σοσιαλιστική και κομμουνιστική επιρροή στο κίνημα για τα πολιτικά δικαιώματα των Αφροαμερικανών της εποχής μετά την επανάσταση των Μπολσεβίκων του 1917 στη Ρωσία. Φοβούνταν επίσης τους ξένους αναρχικούς, που είχαν βομβαρδίσει τα σπίτια και τις επιχειρήσεις επιφανών προσωπικοτήτων και κυβερνητικών ηγετών.

## Παραπομπές


Κατηγορία:Φυλετικός διαχωρισμός
Λιμανάκια Αρκαδίας

Τα **Λιμανάκια** είναι μικρός οικισμός του Δήμου Βόρειας Κυνουρίας στην Πελοπόννησο και την Περιφερειακή Ενότητα Αρκαδίας.

## Γενικά στοιχεία
Τα Λιμανάκια βρίσκονται στη Βόρεια Κυνουρία προς τα όρια με την Περιφερειακή Ενότητα Αργολίδας και προς τα παράλια του Αργολικού κόλπου. Ως ξεχωριστός οικισμός αναφέρεται για πρώτη φορά το 2011 να απογράφεται στον δήμο Βόρειας Κυνουρίας. Σύμφωνα με το σχέδιο Καλλικράτης μαζί με το Ξηροπήγαδο, τα Λιλέικα, τη Μεταμόρφωση, την Πλάκα και το Χάνι Γκρίγκου αποτελούν την τοπική κοινότητα Ξηροπήγαδου που ανήκει στο Δήμο Βόρειας Κυνουρίας και σύμφωνα με την απογραφή του 2011 έχει πληθυσμό 20 κατοίκους. 

## Παραπομπές


Κατηγορία:Χωριά της περιφερειακής ενότητας Αρκαδίας
Κατηγορία:Δήμος Βόρειας Κυνουρίας
Κλάβντια Νετσάγιεβα

Η **Κλάβντια Αντρέεβνα Νετσάγιεβα** (, 9 Μαρτίου 1916 - 17 Σεπτεμβρίου 1942) ήταν Σοβιετική πιλότος μαχητικών αεροσκαφών στον Β΄ Παγκόσμιο Πόλεμο. Σκοτώθηκε σε αερομαχία πάνω από το Στάλινγκραντ τον Σεπτέμβριο του 1942, όταν επιχείρησε να σώσει τον Διοικητή της.

## Βίος
Η Νετσάγιεβα γεννήθηκε στις 9 Μαρτίου 1916 στο Κυβερνείο του Ριαζάν της τότε Ρωσικής Αυτοκρατορίας. Φοίτησε σε τοπικό σχολείο. Έμαθε να πετάει στην αερολέσχη Ισμαηλόφσκι στη Μόσχα και αργότερα εργάστηκε ως εκπαιδεύτρια.

### Β΄ Παγκόσμιος Πόλεμος
Μετά από τη γερμανική εισβολή στη Σοβιετική Ένωση η Μαρίνα Ράσκοβα κάλεσε τη Νετσάγιεβα να συμμετάσχει στην αεροπορική ομάδα που συγκρότησε και αποτελούνταν αποκλειστικά από γυναίκες.  Μετά την ένταξή της αυτή και οι υπόλοιπες εθελόντριες στάλθηκαν για εκπαίδευση στην Αεροπορική Σχολή Αεροπορίας Ένγκελς στο Σαράτοφ. Εκεί η Νετσάγιεβα εκπαιδεύτηκε για να πετά με το μαχητικό Yak-1 και στη συνέχεια μετατέθηκε στο  586ο Σύνταγμα Μαχητικών που ήταν μια μονάδα αεράμυνας και το πρώτο από τα τρία Συντάγματα στελεχωμένα με γυναικεία πληρώματα που αναπτύχθηκαν στο μέτωπο. Τον Σεπτέμβριο του 1942 μετατέθηκε μαζί με αρκετές άλλες γυναίκες πιλότους στο 434ο Σύνταγμα Μαχητικών στο Στάλινγκραντ. Οι λόγοι της μετάθεσης αμφισβητούνται από τους ιστορικούς και κυμαίνονται από την ανάγκη για περισσότερους πιλότους στο μέτωπο την περίοδο της μάχης του Στάλινγκραντ μέχρι την Διοικητή του 586ου Συντάγματος Ταμάρα Καζαρίνοβα που ήθελε να απαλλαγεί από τις πιλότους που παραπονιόντουσαν για αυτήν. Έπειτα από την άφιξή της συμμετείχε σε αποστολές αεροπορικής κάλυψης των πλοίων και των φορτηγίδων που διέσχιζαν τον Βόλγα για να ανεφοδιάσουν την πόλη.

#### Η τελευταία αποστολή
Η Νετσάεβα πέθανε σε αερομαχία, προστατεύοντας τον Διοικητή της από εχθρική επίθεση πάνω από το Στάλινγκραντ στις 17 Σεπτεμβρίου 1942. Έπειτα από μια επιτυχημένη αποστολή κατά την οποία καταρρίφθηκαν τέσσερα εχθρικά αεροσκάφη, το αεροσκάφος του Διοικητή της Μοίρας στοχοποιήθηκε από γερμανικά μαχητικά  κατά την προσγείωσή του. Προκειμένου να τον σώσει η Νετσάγιεβα παρέμβαλε το δικό της αεροσκάφος και δέχτηκε τα εχθρικά πυρά.

Στις 6 Απριλίου της απονεμήθηκε μετά θάνατον το Τάγμα του Πατριωτικού Πολέμου 2ης κλάσης. Ένας δρόμος της πόλης Βόλσκι καθώς και ένα σχολείο ονομάστηκαν προς τιμήν της. Το όνομά της καταγράφεται στο μνημειακό συγκρότημα που οικοδομήθηκε μεταπολεμικά στον λόφο Μαμάγιεφ στο Στάλινγκραντ για τους πεσόντες της μεγάλης μάχης.

## Παραπομπές


Κατηγορία:Σοβιετικοί πιλότοι
Στέλιος Ανατολίτης

Ο **Στέλιος Ανατολίτης** (Θεσσαλονίκη, 15 Ιουλίου 1988) είναι Έλληνας σταντ-απ κωμικός, μυθιστοριογράφος, κιθαρίστας, ηθοποιός, δάσκαλος αυτοσχεδιασμού, Youtuber και ποντκάστερ.

## Βιογραφία
Στα φοιτητικά του χρόνια εγκαταστάθηκε στη Θεσσαλονίκη και σπούδασε χημεία στο Αριστοτέλειο Πανεπιστήμιο Θεσσαλονίκης, χωρίς ωστόσο να αποφοιτήσει. Το 2014 συνίδρυσε το μοναδικό Comedy Club της Θεσσαλονίκης, το «Μαιευτήριο».

Το 2017 μετακόμισε στην Αθήνα. Το 2018 παρουσίασε την πρώτη του σόλο παράσταση «Μάχες με νεράιδες» στο Athens Comedy Festival, ενώ επίσης ξεκίνησε το πόντκαστ «Μαρμελάδα Φράουλα» μαζί με τον Χάρη Νταρζάνο. 

Το 2019 συνίδρυσε μαζί με τους σταντ-απ κωμικούς Παναγιώτη Κούδα και Ειρήνη Ξυγκάκη τη σχολή αυτοσχεδιασμού House of Improv όπου και διδάσκει, ενώ παρουσίασε τη δεύτερη του παράσταση «Χάπι» και κυκλοφόρησε το πρώτο του βιβλίο με τίτλο «Κοάλεμος: Κινούμενη Άμμος». 

Το 2021 κυκλοφόρησε το δεύτερο του βιβλίο με τίτλο «Κοάλεμος: Τερμίτες». Το 2022 παρουσίασε την τρίτη του παράσταση «Κανονική δουλειά».

## Εργογραφία

### Σταντ-απ παραστάσεις

* *Μάχες με νεράιδες* (2018)
* *Χάπι* (2019)
* *Κανονική δουλειά* (2022)
* *Κατά διαόλου* (2024)

### Μυθιστορήματα

* *Κοάλεμος: Κινούμενη άμμος* (Εκδόσεις Χρονικό, 2019)
* *Κοάλεμος: Τερμίτες* (Εκδόσεις Χρονικό, 2021)

## Παραπομπές


## Εξωτερικοί σύνδεσμοι

* 
* Κανάλι στο YouTube
* Σελίδα στο Facebook
* Σελίδα στο Instagram

Κατηγορία:Έλληνες κωμικοί
Κατηγορία:Έλληνες συγγραφείς του 20ού αιώνα
Κατηγορία:Έλληνες συγγραφείς του 21ου αιώνα
Κατηγορία:Έλληνες YouTubers
Κατηγορία:Έλληνες σταντ-απ κωμικοί
Monkey Man

Το ***Monkey Man*** είναι ταινία δράσης θρίλερ του 2024 σε σκηνοθεσία από τον Ντεβ Πάτελ, ο οποίος έγραψε το σενάριο μαζί με τους Πολ Ανγκουναβέλα και Τζον Κόλι. Είναι το σκηνοθετικό ντεμπούτο του Πάτελ, ο οποίος επίσης πρωταγωνιστεί στην ταινία, μαζί με τους Σάρλτο Κόπλεϊ, Πιτόμπας Τριπατί, Σομπίτα Ντουλιπάλα, Σικάνταρ Χερ, Βίπιν Σάρμα, Ασγούνι Καλσεκάρ, Αντίτι Καλκούντε και Μακαράντ Ντεσπάντ.

Το *Monkey Man* έκανε πρεμιέρα στο South by Southwest στις 11 Μαρτίου του 2024 και κυκλοφόρησε στις Ηνωμένες Πολιτείες Αμερικής στις 5 Απριλίου. Έλαβε θετικά σχόλια από τους κριτικούς.

## Παραπομπές


## Εξωτερικοί σύνδεσμοι

* 
* 

Κατηγορία:Ταινίες του 2024
Κατηγορία:Αμερικανικές θρίλερ ταινίες δράσης
Κατηγορία:Ταινίες παραγωγής Universal Pictures
Κατηγορία:Ταινίες που αφορούν την εκδίκηση
Κατηγορία:Ταινίες γυρισμένες στην Ινδία
Κατηγορία:Αμερικανικές ταινίες της δεκαετίας 2020
Κομητεία Χάμιλτον (Άιοβα)

Η **Κομητεία Χάμιλτον** (αγγλ.: *Hamilton County*) είναι κομητεία στην πολιτεία της Άιοβα των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 15.039 κάτοικοι.  Η έδρα της κομητείας είναι το Γουέμπστερ Σίτυ. 

Η κομητεία ονομάστηκε για να τιμήσει τον Γουίλιαμ Χάμιλτον, Πρόεδρο της Γερουσίας της Πολιτείας της Αϊόβα. 

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,500 τ.χλμ, εκ των οποίων 1,490 τ.χλμ  είναι στεριά και 9 τ.χλμ (0,1%) καλύπτονται από ύδατα (λίμνες, ποτάμια).   
### Γειτονικές κομητείες

*Κομητεία Ράιτ (βόρεια)
*Κομητεία Χάρντιν (ανατολικά)
*Κομητεία Στόρι (νοτιοανατολικά)
*Κομητεία Μπουν (νοτιοδυτικά)
*Κομητεία Γουέμπστερ (δυτικά)

## Παραπομπές


Κατηγορία:Κομητείες της Άιοβα
Κομητεία Χάμιλτον (Ιντιάνα)

Η **Κομητεία Χάμιλτον** (αγγλ.: *Hamilton County*) είναι κομητεία που βρίσκεται στην πολιτεία της Ιντιάνα των Ηνωμένων Πολιτειών. Κατά την απογραφή του 2020, ο πληθυσμός ήταν 347.467 κάτοικοι.  Η έδρα της κομητείας είναι το Νόμπλεσβιλλ.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,042 τ.χλμ, εκ των οποίων 1,021 τ.χλμ είναι στεριά και 21 τ.χλμ καλύπτονται από ύδατα (λίμνες, ποτάμια). 

## Παραπομπές


Κατηγορία:Κομητείες της Ιντιάνα
Monarch: Legacy of Monsters

Το ***Monarch: Legacy of Monsters*** είναι Αμερικανική τηλεοπτική σειρά που δημιουργήθηκε από τους Κρις Μπλακ και Ματ Φράξιον. Βασίζεται στον χαρακτήρα Γκοτζίλα της Toho Co., Ltd και είναι η δεύτερη τηλεοπτική σειρά και το έκτο συνολικά μέρος του franchise MonsterVerse. Μετά από τα γεγονότα της ταινίας *[[Γκοτζίλα (ταινία, 2014)|Γκοτζίλα]]* (2014), μέλη της οργάνωσης Monarch συναντούν τον Γκοτζίλα και άλλα τέρατα που αποκαλούνται Τιτάνες.

Πρωταγωνιστούν οι Άννα Σαουάι, Κίρσεϊ Κλέμονς, Ρεν Γουατάμπε, Μαρί Γιαμαμότο, Άντερς Χολμ, Τζο Τίπετ και Ελίσα Λασόφσκι, μαζί με τους Γουάιατ Ράσελ και Κερτ Ράσελ ως μια νεότερη και μια μεγαλύτερη ηλικιακά εκδοχή του Λι Σο, αντίστοιχα. Το *Monarch: Legacy of Monsters* έκανε πρεμιέρα στο Apple TV+ στις 17 Νοεμβρίου του 2023, αποτελούμενο από δέκα επεισόδια. Έλαβε θετικά σχόλια από τους κριτικούς.

Τον Απρίλιο του 2024, η σειρά ανανεώθηκε για δεύτερο κύκλο

## Παραπομπές


## Εξωτερικοί σύνδεσμοι

* 
* 

Κατηγορία:MonsterVerse
Κατηγορία:Αμερικανικές τηλεοπτικές σειρές του Apple TV+
Κατηγορία:Αμερικανικές δραματικές τηλεοπτικές σειρές
Κατηγορία:Αμερικανικές τηλεοπτικές σειρές φαντασίας
Κατηγορία:Τηλεοπτικές σειρές συσχετιζόμενες με ΛΟΑΤ
Σεργκέι Βαβίλοφ

Ο **Σεργκέι Ιβάνοβιτς Βαβίλοφ** (, 24 Μαρτίου 1891 – 25 Ιανουαρίου 1951) ήταν Σοβιετικός (Ρώσος) φυσικός. Διετέλεσε πρόεδρος της Ακαδημίας Επιστημών της ΕΣΣΔ από τον Ιούλιο του 1945 μέχρι τον θάνατό του το 1951. Ήταν ο μεγαλύτερος αδερφός του σπουδαίου Ρώσου γενετιστή Νικολάι Βαβίλοφ.

## Βίος και έργο
Ο Σεργκέι Βαβίλοφ είναι ο θεμελιωτής της σοβιετικής σχολής σκέψης στον τομέα της κυματικής οπτικής και είναι πολύ γνωστός για τα έργα του που σχετίζονται με την μελέτη της φωταύγειας. Επίσης υπό την επίβλεψη του ο Πάβελ Τσερενκόφ ανακάλυψε την ακτινοβολία Τσερενκόφ και τιμήθηκε με το Νόμπελ Φυσικής το 1958. Για αυτό τον λόγο η ακτινοβολία Τσερενκόφ ονομάζεται και «ακτινοβολία Βαβίλοφ-Τσερενκόφ».

Από το 1932 ήταν μέλος της Ακαδημίας Επιστημών της ΕΣΣΔ και από το 1934 ήταν επικεφαλής του Ινστιτούτου Φυσικής Λέμπεντεφ. Επίσης ήταν αρχισυντάκτης της Μεγάλης Σοβιετικής Εγκυκλοπαίδειας καθώς και μέλος του Ανώτατου Σοβιετ από 1946. Ήταν παραλήπτης του Βραβείου Στάλιν τέσσερις φορές, συγκεκριμένα το 1943, το 1946, το 1951 και το 1952. Επίσης συνέγραψε πονήματα για τον βίο και το έργο μεγάλων προσωπικοτήτων της επιστήμης και της νόησης, συμπεριλαμβανομένων μεταξύ άλλων του Λουκρήτιου, του Γαλιλαίου, του Νεύτωνα, του Μιχαήλ Λομονόσοφ, του Μάικλ Φάραντεϊ και του Πιοτρ Λέμπεντεφ.

Στα τέλη του 1950 η υγεία του Βαβίλοφ, ο οποίος έπασχε από καρδιακές και πνευμονικές παθήσεις, επιδεινώθηκε σημαντικά. Τον Δεκέμβριο-Ιανουάριο νοσηλεύτηκε στο σανατόριο Barvikha. Επιστρέφοντας από το σανατόριο στις 12 Ιανουαρίου 1951, προήδρευσε μιας διευρυμένης συνεδρίασης του Προεδρείου της Ακαδημίας Επιστημών. Στις 25 Ιανουαρίου 1951 υπέστη έμφραγμα του μυοκαρδίου και απεβίωσε.

## Κληρονομιά
Ένας μετεορολογικός σταθμός, ένας παγετώνας καθώς και ένα παγοκάλυμμα στη νήσο της Οκτωβριανής Επανάστασης στο αρχιπέλαγος Σέβερναγια Ζεμλιά φέρουν το όνομα του Βαβίλοφ. Ο αστεροειδής 2862 Βαβίλοφ φέρει το όνομά του καθώς και του γενετιστή αδελφού του. Ο κρατήρας Βαβίλοφ στην αθέατη από την Γη πλευρά της Σελήνης επίσης φέρει το όνομα του αδελφού του.

Επίσης, υπάρχει το ερευνητικό πλοίο *[[Ακαδημαϊκός Σεργκέι Βαβίλοφ (πλοίο)|Ακαδημαϊκός Σεργκέι Βαβίλοφ]]*, το οποίο έχει πραγματοποιήσει πολλά ταξίδια στην Αρκτική και την Ανταρκτική.

## Παραπομπές


## Πηγές
* М. Борисов, "Изследванията на С. И. Вавилов върху физиката на луминесцентните явления", Научно-популярна сесия в памет на акад. Сергей Иванович Вавилов (17 – 18.10.1951), София, Изд. БАН, с. 39–77 (1954)
* Н. Ахабабян, Сергей Иванович Вавилов (по случай 100 години от рождението му), Светът на физиката, кн. 1, с. 30–35 (1991)
* Л. Спасов, Г. Камишева, Милко Борисов за себе си и другите за него, София, Акад. изд. "Проф. М. Дринов" (2008) с. 183

## Εξωτερικοί σύνδεσμοι
* 

Κατηγορία:Σοβιετικοί φυσικοί
Κατηγορία:Φυσικοί του 20ού αιώνα
Κατηγορία:Μέλη της Σοβιετικής Ακαδημίας Επιστημών
Κομητεία Χάμιλτον (Νέα Υόρκη)

Η **Κομητεία Χάμιλτον** (αγγλ.: *Hamilton County*) είναι κομητεία που βρίσκεται στην πολιτεία της Νέας Υόρκης των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 5.107 κάτοικοι,  που την καθιστά τη λιγότερο πυκνοκατοικημένη κομητεία στη Νέα Υόρκη. Με μια περιοχή σχεδόν στο μέγεθος του Ρόουντ Άιλαντ, είναι η λιγότερο πυκνοκατοικημένη κομητεία ανατολικά του ποταμού Μισισιπή. Έδρα της κομητείας του είναι το Λέικ Πλέζαντ.  Η κομητεία δημιουργήθηκε το 1816 και οργανώθηκε το 1847 

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 4,680 τ.χλμ, εκ των οποίων 4,450 τ.χλμ  είναι στεριά και 230 τ.χλμ (5,0%) καλύπτονται από ύδατα (λίμνες, ποτάμια).  Είναι η τρίτη μεγαλύτερη κομητεία της Νέας Υόρκης σε χερσαία έκταση και η πέμπτη μεγαλύτερη σε συνολική έκταση.

## Παραπομπές


Κατηγορία:Κομητείες της Νέας Υόρκης
Κομητεία Χάμιλτον (Οχάιο)

Η **Κομητεία Χάμιλτον** (αγγλ.: *Hamilton County*) είναι κομητεία που βρίσκεται στην πολιτεία του Οχάιο των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 830.639 κάτοικοι,  καθιστώντας την την τρίτη πιο πυκνοκατοικημένη κομητεία στο Οχάιο. Η έδρα της κομητείας και η μεγαλύτερη πόλη είναι το Σινσινάτι.  Η κομητεία πήρε το όνομά της από τον πρώτο Υπουργός Οικονομικών, Αλεξάντερ Χάμιλτον.   

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,070 τ.χλμ, εκ των οποίων 1,050 τ.χλμ είναι στεριά και 15 τ.χλμ (1,6%) καλύπτονται από ύδατα (λίμνες, ποτάμια). 
## Παραπομπές


Κατηγορία:Κομητείες του Οχάιο
Ευγενία Τιμοφέεβα

Η **Ευγενία Δημητρίεβνα Τιμοφέεβα** (, 23 Δεκεμβρίου 1911  13 Ιουνίου 1992) ήταν πιλότος της Σοβιετικής Πολεμικής Αεροπορίας. Επίσης ήταν η πρώτη γυναίκα που πέταξε με το σύγχρονο βομβαρδιστικό Pe-2. Είχε δράση στον Β΄ Παγκόσμιο Πόλεμο καθώς υπηρέτησε στο 587ο Σύνταγμα Βομβαρδιστικών το οποίο αργότερα μετονομάστηκε σε 125ο Σύνταγμα Βομβαρδιστικών της Φρουράς. Η Τιμοφέεβα υπηρέτησε αρχικά ως Διοικητής Μοίρας, αλλά αργότερα κατά τη διάρκεια του πολέμου προήχθη σε αναπληρωτή διοικητή Συντάγματος. Μέχρι το τέλος του πολέμου πραγματοποίησε συνολικά 45 εξόδους με το Pe-2.

## Παραπομπές


## Βιβλιογραφία
* 

Κατηγορία:Σοβιετικοί πιλότοι
Ριζικό

Η λέξη **ριζικό** μπορεί να αναφέρεται:
* Στο Πεπρωμένο
* Στο σύμβολο \sqrt{} που χρησιμοποιείται για να συμβολίσει την τετραγωνική ρίζα και γενικότερα τις νιοστές ρίζες.
Τάλντα (επαρχία Καρασού)

Το ** Τάλντα** (, *Taldy*, ρωσικά: ) είναι εγκαταλελειμμένο χωριό στην επαρχία Καρασού, της περιφέρειας Κοστανάι του Καζακστάν. Βρισκόταν στο αγροτικό σοβιέτ Μάισκι (Майский сельсовет, σήμερα το χωριό Μάισκοε, έδρα του αγροτικού σοβιέτ, ανήκει στο αγροτικό οκρούγκ Καρασού) και στην απογραφή του 1989 είχε 2 κατοίκους. 

## Παραπομπές




## Εξωτερικοί σύνδεσμοι

Κατηγορία:Χωριά της Επαρχίας Καρασού
Ο Μέγας Ιεροεξεταστής

**Ο Μέγας Ιεροεξεταστής**, όπως και πολλά άλλα έργα του Φιόντορ Ντοστογιέφσκι, πρωτοδημοσιεύτηκε σε συνέχειες στον Ρωσικό Αγγελιαφόρο, ένα αξιόλογο περιοδικό της εποχής, στο οποίο για πολλά χρόνια ο μεγάλος συγγραφέας ήταν αρχισυντάκτης. Πολύ αργότερα ενσωμάτωσε το μικρό αυτό διήγημα στο τελευταίο μυθιστόρημά του, το Αδελφοί Καραμάζοφ. Η ιστορία του Μεγάλου Ιεροεξεταστή, αν και είναι μόνο ένα επεισόδιο των Αδελφών Καραμάζοφ, συγκέντρωσε την αποκλειστική προσοχή των φιλοσόφων, των θεολόγων, των πολιτικών και φυσικά των κριτικών. Ο Βασίλι Ροζάνοφ, κριτικός και φιλόσοφος, εμπνεύστηκε και έγραψε ένα δοκίμιο πάνω στην ιστορία του Μέγα Ιεροεξεταστή, όπου αναλύει γιατί χωρίς αυτό το έργο ο Ντοστογιέφσκι δε θα είχε γράψει ποτέ το Αδελφοί Καραμάζοφ. Γιατί ο Μέγας Ιεροεξεταστής προσφέρει το φιλοσοφικό κλειδί για την κατανόηση ολόκληρου του έργου του. Νοήματα συμπυκνωμένα, βασανιστικές αμφιβολίες, καυτά και πάντα επίκαιρα ερωτήματα, γεμίζουν τις σελίδες αυτού του διηγήματος.

Ο Μέγας Ιεροεξεταστής συμπυκνώνει τον προβληματισμό για τα μεγαλύτερα φιλοσοφικά και θεολογικά ζητήματα της ανθρώπινης διανόησης και ως εκ τούτου παραμένει πάντοτε επίκαιρο.

## Περιεχόμενο
Ο Μέγας Ιεροεξεταστής είναι μια ιστορία μέσα σε μια ιστορία (που ονομάζεται ποίημα του φανταστικού συγγραφέα του, αλλά όχι σε στίχους) που περιέχεται στο μυθιστόρημα Αδελφοί Καραμάζοφ (1880) του Φιοντόρ Ντοστογιέφσκι. Απαγγέλεται από τον χαρακτήρα Ιβάν Καραμάζοφ, ο οποίος αμφισβητεί τον αδερφό του Αλεξέι, έναν αρχάριο μοναχό, σχετικά με την πιθανότητα ενός προσωπικού και καλοπροαίρετου Θεού. Ο Μέγας Ιεροεξεταστής είναι ένα σημαντικό μέρος του μυθιστορήματος και ένα από τα πιο γνωστά αποσπάσματα της σύγχρονης λογοτεχνίας λόγω των ιδεών του για την ανθρώπινη φύση και την ελευθερία, και τη θεμελιώδη ασάφειά του.

Σε μια μακροσκελή διατριβή που απευθύνεται στον ίδιο τον Ιησού, ο οποίος επέστρεψε στη Γη στη Σεβίλλη στο απόγειο της Ιεράς Εξέτασης, ο Μέγας Ιεροεξεταστής υπερασπίζεται τις ακόλουθες ιδέες: μόνο οι αρχές του διαβόλου μπορούν να οδηγήσουν στην ενοποίηση της ανθρωπότητας. Δώστε στον άνθρωπο ψωμί, ελέγξτε τη συνείδησή του και κυβερνήστε τον κόσμο. Ο Ιησούς περιορίστηκε σε μια μικρή ομάδα εκλεκτών, ενώ η Καθολική Εκκλησία βελτίωσε το έργο του και απευθύνεται σε όλους τους ανθρώπους. Η εκκλησία κυβερνά τον κόσμο στο όνομα του Θεού, αλλά με τις αρχές του διαβόλου. Ο Ιησούς έκανε λάθος να εκτιμά τον άνθρωπο. Ο Ιησούς παραμένει σιωπηλός καθ' όλη τη διάρκεια της ομιλίας του Ιεροεξεταστή.

Οι μελετητές αναφέρουν το θεατρικό έργο του Φρίντριχ Σίλερ *[[Δον Κάρλος (Σίλερ)|Δον Κάρλος]]* (1787) ως κύρια έμπνευση για τον Μέγα Ιεροεξεταστή του Ντοστογιέφσκι, ενώ σημειώνουν επίσης ότι «Οι πηγές του θρύλου είναι εξαιρετικά ποικίλες και περίπλοκες».
## Παραπομπές


## Εξωτερικοί σύνδεσμοι

Κατηγορία:Διηγήματα του Φιοντόρ Ντοστογιέφσκι
Παυλέικα Αρκαδίας

Τα **Παυλέικα** είναι μικρός οικισμός του Δήμου Βόρειας Κυνουρίας στην Περιφερειακή Ενότητα Αρκαδίας και την Πελοπόννησο.

## Γενικά στοιχεία
Τα Παυλέικα βρίσκονται στη Βόρεια Κυνουρία και προς τα παράλια του Αργολικού κόλπου, βόρεια και κοντά στα Κάτω Βέρβενα. Ως ξεχωριστός οικισμός αναφέρεται για πρώτη φορά το 2011 να απογράφεται στον δήμο Βόρειας Κυνουρίας. Σύμφωνα με το σχέδιο Καλλικράτης μαζί με τα Βέρβενα και τα Κάτω Βέρβενα αποτελούν την τοπική κοινότητα Βερβένων που υπάγεται στο Δήμο Βόρειας Κυνουρίας και σύμφωνα με την απογραφή του 2011 έχει πληθυσμό 17 κατοίκους. 

## Παραπομπές


Κατηγορία:Χωριά της περιφερειακής ενότητας Αρκαδίας
Κατηγορία:Δήμος Βόρειας Κυνουρίας
Κατάθεση μάρτυρα

Η **Κατάθεση Μάρτυρα** αποτελεί ένα κεντρικό στοιχείο της διαδικασίας στα δικαστήρια, όπου ένας μάρτυρας καλείται να παρουσιάσει την κατάθεσή του ενώπιον του δικαστηρίου, προκειμένου να συμβάλει στην εξακρίβωση των γεγονότων σε μια δικαστική υπόθεση. 

## Διαδικαστικά
Η διαδικασία είναι ουσιαστική για την απονομή δικαιοσύνης, καθώς οι μαρτυρίες αποτελούν σημαντική πηγή αποδείξεων. Ο μάρτυρας, αφού ορκιστεί να λέει την αλήθεια, αναφέρει τα γεγονότα όπως τα γνωρίζει, απαντώντας σε ερωτήσεις που του τίθενται από τον εισαγγελέα, τον δικηγόρο της υπεράσπισης ή τον δικαστή. Η διαδικασία αυτή περιλαμβάνει την αρχική κατάθεση, όπου ο μάρτυρας περιγράφει τα γεγονότα όπως τα έζησε ή τα γνωρίζει, και την αντεξέταση, κατά την οποία οι δικηγόροι των αντιδίκων μπορούν να αμφισβητήσουν την κατάθεση ή να επιδιώξουν να αναδείξουν νέες πληροφορίες. Η αξιοπιστία και η σημαντικότητα της κατάθεσης ενός μάρτυρα εξαρτώνται από πολλούς παράγοντες, όπως η άμεση γνώση του γεγονότος, η ικανότητά του να παρατηρεί και να θυμάται, καθώς και η αντικειμενικότητα και η ειλικρίνεια του. Η κατάθεση μάρτυρα μπορεί να επηρεάσει σημαντικά την έκβαση μιας δικαστικής υπόθεσης, γι' αυτό και θεωρείται ένας από τους πυλώνες της δικαστικής διαδικασίας.

## Παραπομπές


Κατηγορία:Δίκαιο
Jetix

Το **Jetix** ήταν ένα διεθνές συνδρομητικό τηλεοπτικό κανάλι αμερικανικής προέλευσης για παιδιά και εφήβους, που άνηκε στην The Walt Disney Company μέσω του τμήματός της Disney-ABC Television Group (σήμερα Walt Disney Television ).

Θεωρήθηκε το διάδοχο κανάλι του Fox Kids το οποίο άρχισε να εκπέμπει την 1η Οκτωβρίου 2000. Το κανάλι εξέπεμπε από τα τέλη του 2004 έως το 2009, όταν τελικά αντικαταστάθηκε από το κανάλι Disney XD στις περισσότερες χώρες. Στην Ελλάδα το Jetix ξεκίνησε τη λειτουργία του τον Ιανουάριο του 2005. Κύριος μέτοχος του Jetix Europe ήταν η Walt Disney Company (75%). Η ίδια η εταιρεία ήταν μέρος της αμερικανικής εταιρείας *4kids Entertainment* μέχρι να κλείσει το κανάλι. Σε όλο τον κόσμο, το Jetix παρακολουθούσαν πάνω από 279 εκατομμύρια συνδρομητές σε 80 χώρες και σε 25 γλώσσες.

Το Jetix μετέδωσε πολλές σειρές για παιδιά και εφήβους μεταξύ 6 και 14 ετών, συμπεριλαμβανομένων προγραμμάτων κινουμένων σχεδίων, ζωντανής δράσης, anime και κωμωδίας, μεταξύ άλλων. Το μεγαλύτερο μέρος του προγράμματός του προήλθε από το ανενεργό κανάλι Fox Kids το οποίο παρήχθη και διανεμήθηκε διεθνώς από τη Saban Entertainment  καθώς και από νέες σειρές σε συμπαραγωγή με άλλα ξένα κανάλια. Ωστόσο, μερικά από αυτά ακυρώθηκαν χωρίς προφανή λόγο και κυκλοφόρησαν σειρές που δεν είχαν προγραμματιστεί ποτέ να μεταδοθούν στα κανάλια Jetix στην Ευρώπη.

Αν και ήταν εμπορικά επιτυχημένο, στις 9 Οκτωβρίου 2009, το Jetix σταμάτησε να εκπέμπει και αντικαταστάθηκε από το Disney XD. Όλα τα διεθνή κανάλια μετονομάστηκαν είτε ως Disney XD είτε ως Disney Channel λόγω της εστίασης της Walt Disney Company στις επωνυμίες της "Disney", " ABC " και " ESPN ". Μετά το κλείσιμο του τελευταίου καναλιού Jetix στη Ρωσία (αντικαταστάθηκε από το το Disney Channel Russia ) στις 10 Αυγούστου 2010 και με το κλείσιμο του Jetix Play στη Μέση Ανατολή την 1η Σεπτεμβρίου 2010 (το οποίο αντικαταστάθηκε από το Playhouse Disney, αργότερα Disney Junior ) το κανάλι Jetix σταμάτησε επίσημα να εκπέμπει.

## Παραπομπές
Σταυρούλα Κουράκου - Δραγώνα

Η **Σταυρούλα Κουράκου - Δραγώνα** (1928 - 3 Απριλίου 2024) ήταν Ελληνίδα χημικός και διακεκριμένη οινολόγος και ερευνήτρια,, που υπήρξε αντεπιστέλλον μέλος της Γεωργικής Ακαδημίας της Γαλλίας. Έμεινε ευρέως γνωστή ως η *«Κυρά των αμπελιών».*

## Βιογραφία
Σπούδασε χημεία και αναγορεύτηκε διδάκτορας στη Γαλλία με ειδίκευση στην οινολογία. Στη διάρκεια της επαγγελματικής της πορείας, διετέλεσε 

διευθύντρια του Ινστιτούτου Οίνου για είκοσι χρόνια (1964-1984). Το Ινστιτούτο Οίνου αποτελούσε για χρόνια το μόνο ίδρυμα τεχνολογικής έρευνας υπό την αιγίδα του Υπουργείου Γεωργίας. Αντιπροσώπευσε την Ελλάδα στον Διεθνή Οργανισμό Αμπέλου και Οίνου (OIV) από το 1960 έως το 1979, όπου και τιμητικά εκλέχτηκε το 1979 ως η πρώτη γυναίκα - πρόεδρος.

Ταξίδεψε σε πολλές χώρες του κόσμου, αποκτώντας εμπειρίες και προσέφερε υπηρεσίες στη διεθνή επιστημονική κοινότητα. Τιμήθηκε από τις γαλλικές και ισπανικές αρχές για τη συνεισφορά της και υπηρέτησε ως τακτικό μέλος διεθνών επιστημονικών εταιρειών, όπως και ως αντεπιστέλλον μέλος της Γεωργικής Ακαδημίας της Γαλλίας και τακτικό μέλος της Ιταλικής Ακαδημίας Αμπέλου και Οίνου. 

Εκτός από την ερευνητική της δραστηριότητα, συνέγραψε επιστημονικά βιβλία και δημοσίευσε πολλά άρθρα σε ελληνικά και ξένα περιοδικά για θέματα που σχετίζονται με την οινολογία. Υπήρξε ιστορικά η πρώτη γυναίκα με δίπλωμα οινολόγου στην Ευρώπη. Με το τεχνολογικό έργο της, η Κουράκου - Δραγώνα κατοχύρωσε είκοσι επτά ελληνικές ονομασίες οίνου.

Απεβίωσε σε ηλικία 96 ετών στις 3 Απριλίου 2024.

## Εργογραφία
* "Οινηρές επιλογές" (1997)
* "Θέματα οινολογίας: Επιστήμη και τεχνολογία στον τομέα της οινοποιητικής τεχνικής" (1998)
* "Τα Κυριακάτικα της Σταυρούλας Κουράκου: Αμπέλια και κρασί στις σελίδες της κυριακάτικης Καθημερινής" (2000)
* "Μονεμβάσιος οίνος, Μονοβασ(ί)α, Malvasia: Οίνον ιστορώ V" (2008)
* "Νεμέα: Ιστορικό οινοπεδίο" (2012)
* "Nemea: An Historical Wineland" (2012)
* "La vigne et le vin dans le monde grec ancient" (2013)
* "Άμπελος και οίνος στον αρχαίο ελληνικό κόσμο" (2013)
* "Vine and Wine in the Ancient Greek World" (2015)
* "Σαντορίνη ιστορικό οινοπέδιο" (2015)
* "Santorini, An Historical Wineland" (2015)
* "Vinsanto, Το παραδοσιακό γλυκό κρασί της Σαντορίνης" (2015)
* "Vinsanto, The Traditional Sweet Wine of Santorini" (2015)
* "Μαλαγουζιά: Η Σταχτοπούτα των ελληνικών κρασοστάφυλλων" (2016)
* "Malagousiá: The Cinderella of Greek Winemaking Grapes" (2016)
* "Το ξινόμαυρο: Η οινάμπελος της κεντροδυτικής Μακεδονίας" (2017)
* "Xinómavro: The Wine-grape Variety of Central-West Macedonia" (2017)
* "Εκ βαθέων: Με αφορμή μια συνέντευξη" (2019)

## Παραπομπές


Κατηγορία:Οινολογία
Κατηγορία:Έλληνες οινολόγοι